nibzard/narodne-novine-full-text-markdown huggingface dataset:
### NN 22/2019 (6.3.2019.), Odluka o imenovanju članice Vijeća za zaštitu tržišnog natjecanja

HRVATSKI SABOR

446

Na temelju članka 81. Ustava Republike Hrvatske i članka 27. stavka 4. Zakona o zaštiti tržišnog natjecanja (»Narodne novine«, br. 79/09. i 80/13.) Hrvatski sabor na sjednici 1. ožujka 2019. donio je

ODLUKU

O IMENOVANJU ČLANICE VIJEĆA ZA ZAŠTITU TRŽIŠNOG NATJECANJA

I.

Imenuje se VESNA PATRLJ članicom Vijeća za zaštitu tržišnog natjecanja.

II.

Ova Odluka stupa na snagu danom donošenja.

Klasa: 021-13/19-07/08

Zagreb, 1. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 22/2019 (6.3.2019.), Odluka o razrješenju članice Vijeća za zaštitu tržišnog natjecanja

HRVATSKI SABOR

445

Na temelju članka 81. Ustava Republike Hrvatske i članka 27. stavka 4. Zakona o zaštiti tržišnog natjecanja (»Narodne novine«, br. 79/09. i 80/13.) Hrvatski sabor na sjednici 1. ožujka 2019. donio je

ODLUKU

O RAZRJEŠENJU ČLANICE VIJEĆA ZA ZAŠTITU TRŽIŠNOG NATJECANJA

Razrješuje se VESNA PATRLJ dužnosti članice Vijeća za zaštitu tržišnog natjecanja, s danom 21. veljače 2019., zbog isteka mandata.

Klasa: 021-13/19-07/08

Zagreb, 1. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 22/2019 (6.3.2019.), Odluka o imenovanju članice Nadzornog odbora Hrvatske radiotelevizije

Hrvatski sabor

444

Na temelju članka 81. Ustava Republike Hrvatske i članka 22. stavka 1. Zakona o Hrvatskoj radioteleviziji (»Narodne novine« br. 137/10., 76/12., 78/16., 46/17., 73/17. – ispravak i 94/18.) Hrvatski sabor na sjednici 1. ožujka 2019. donio je

ODLUKU

O IMENOVANJU ČLANICE NADZORNOG ODBORA HRVATSKE RADIOTELEVIZIJE

I.

Za članicu Nadzornog odbora Hrvatske radiotelevizije imenuje se dr. sc. ANTONIJA PETRIČUŠIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-07/43

Zagreb, 1. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 23/2019 (8.3.2019.), Odluka o razrješenju dužnosti zamjenika općinskog državnog odvjetnika u Općinskom državnom odvjetništvu u Zagrebu

Državnoodvjetničko vijeće

473

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018) odlučujući o zahtjevu za razrješenje Nevena Antića, na 2. sjednici održanoj 26. veljače 2019.,

odlučilo je

NEVEN ANTIĆ razrješava se dužnosti zamjenika općinskog državnog odvjetnika u Općinskom državnom odvjetništvu u Zagrebu, s danom 31. ožujka 2019.

Broj: DOVO-17/2019
 Zagreb, 26. veljače 2019.

Predsjednik
 Državnoodvjetničkog vijeća
 Darko Klier, v. r.
### NN 23/2019 (8.3.2019.), Odluka o imenovanju savjetnika Predsjednice Republike Hrvatske za obranu i nacionalnu sigurnost

PREDSJEDNICA REPUBLIKE HRVATSKE

467

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. Odluke o Uredu predsjednice Republike Hrvatske (»Narodne novine«, broj 20/15, 81/16 i 116/16), donosim

ODLUKU

O IMENOVANJU SAVJETNIKA PREDSJEDNICE REPUBLIKE HRVATSKE ZA OBRANU I NACIONALNU SIGURNOST

Dr. sc. ZRINKO PETENER imenuje se savjetnikom Predsjednice Republike Hrvatske za obranu i nacionalnu sigurnost.

Ova Odluka stupa na snagu 1. ožujka 2019. godine.

Klasa: 080-02/19-01/02
 Urbroj: 71-06-01/1-19-1
 Zagreb, 28. veljače 2019.

Predsjednica
 Republike Hrvatske
 Kolinda Grabar-Kitarović, v. r.
### NN 23/2019 (8.3.2019.), Odluka o imenovanju savjetnika Predsjednice Republike Hrvatske za analitiku i unutarnju politiku

PREDSJEDNICA REPUBLIKE HRVATSKE

466

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. Odluke o Uredu predsjednice Republike Hrvatske (»Narodne novine«, broj 20/15, 81/16 i 116/16), donosim

ODLUKU

O IMENOVANJU SAVJETNIKA PREDSJEDNICE REPUBLIKE HRVATSKE ZA ANALITIKU I UNUTARNJU POLITIKU

Dr. sc. VLADIMIR LONČAREVIĆ imenuje se savjetnikom Predsjednice Republike Hrvatske za analitiku i unutarnju politiku.

Ova Odluka stupa na snagu 1. ožujka 2019. godine.

Klasa: 080-02/19-01/01
 Urbroj: 71-06-01/1-19-1
 Zagreb, 28. veljače 2019.

Predsjednica
 Republike Hrvatske
 Kolinda Grabar-Kitarović, v. r.
### NN 23/2019 (8.3.2019.), Pravilnik o izmjenama Pravilnika o obavješćivanju o proizvodu koji je opasan za potrošače

MINISTARSTVO GOSPODARSTVA, RADA I PODUZETNIŠTVA

471

Na temelju članka 7. stavka 8. Zakona o općoj sigurnosti proizvoda (»Narodne novine« broj 30/09, 139/10 i 14/14) ministar gospodarstva, rada i poduzetništva donosi

PRAVILNIK

O IZMJENAMA PRAVILNIKA O OBAVJEŠĆIVANJU O PROIZVODU KOJI JE OPASAN ZA POTROŠAČE

Članak 1.

U Pravilniku o obavješćivanju o proizvodu koji je opasan za potrošače (»Narodne novine«, br. 55/10, 90/10 i 109/14) riječi: »Ministarstvo gospodarstva« u određenom padežu zamjenjuju se riječima: »Državni inspektorat« u odgovarajućem padežu.

Članak 2.

Ovaj Pravilnik objavljuje se u »Narodnim novinama«, a stupa na snagu na 1. travnja 2019. godine.

Klasa: 011-01/19-01/39

Urbroj: 526-05-02-03-01/1-19-2

Zagreb, 4. ožujka 2019.

Ministar
 Darko Horvat, v. r.
### NN 23/2019 (8.3.2019.), Odluka o izmjenama i dopunama Odluke o kontnom planu za kreditne institucije

Hrvatska narodna banka

472

Na temelju članka 161. stavka 1. Zakona o kreditnim institucijama (»Narodne novine«, br. 159/2013., 19/2015., 102/2015. i 15/2018.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O KONTNOM PLANU ZA KREDITNE INSTITUCIJE

Članak 1.

U Odluci o kontnom planu za kreditne institucije (»Narodne novine«, br. 104/2017.) u članku 3. stavku 4. u razredu 8 riječ »financijskog« briše se.

Članak 2.

U Uputi za primjenu kontnog plana, koja je sastavni dio Odluke o kontnom planu za kreditne institucije, točka 8. mijenja se i glasi:

»8. Osim toga, u ovoj skupini iskazuju se ulaganja u nekretnine u skladu s MRS-om 40 – Ulaganja u nekretnine te imovina s pravom uporabe koja se odnosi na materijalnu imovinu u skladu s MSFI-jem 16 – Najmovi.«

Članak 3.

Točka 9. Upute mijenja se i glasi:

»9. Na računima skupine 01 iskazuje se nematerijalna imovina u skladu s MRS-om 38 – Nematerijalna imovina i imovina s pravom uporabe koja se odnosi na nematerijalnu imovinu u skladu s MSFI-jem 16 – Najmovi.«

Članak 4.

Točka 10. Upute mijenja se i glasi:

»10. Kreditna institucija može, u skladu sa svojim potrebama, razvrstati navedenu imovinu po vrsti:

– osnivački izdaci

goodwill

– aplikativni softver (softver koji nije dio hardvera)

– ulaganja radi poboljšanja funkcionalnosti tuđih nekretnina i opreme za vrijeme dugoročnog najma (troškovi ulaganja u iznajmljene nekretnine i opremu koje kreditna institucija upotrebljava za obavljanje svoje djelatnosti, radi poboljšanja njihova kapaciteta ili funkcionalnosti) te

– ostala nematerijalna imovina.«

Članak 5.

U točki 33. Upute riječ »poslovni« briše se, a iza riječi »mjeseci« dodaju se riječi »ili ako je riječ o najmu imovine niske vrijednosti«.

Članak 6.

Naslov iznad točke 137. Upute mijenja se i glasi:

»Skupina 88 – Obveze na osnovi leasinga u kunama«.

U točki 137. Upute riječi »ako umjesto kupnjom ili poslovnim najmom pribavlja nekretnine i opremu putem financijskog leasinga« zamjenjuju se riječima »ako umjesto kupnjom pribavlja nekretnine i opremu putem leasinga«.

Članak 7.

Ova Odluka stupa na snagu osmoga dana od dana objave u »Narodnim novinama«.

O. br. 58-020/02-19/BV
 Zagreb, 28. veljače 2019.

Guverner
 Boris Vujčić, v. r.
### NN 23/2019 (8.3.2019.), Pravilnik o izmjeni i dopuni Pravilnika o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja Registra proračunskih i izvanproračunskih korisnika

Ministarstvo financija

468

Na temelju članka 2. stavka 3. Zakona o proračunu (»Narodne novine«, br. 87/08., 136/12. i 15/15.) ministar financija donosi

PRAVILNIK

O IZMJENI I DOPUNI PRAVILNIKA O UTVRĐIVANJU PRORAČUNSKIH I IZVANPRORAČUNSKIH KORISNIKA DRŽAVNOG PRORAČUNA I PRORAČUNSKIH I IZVANPRORAČUNSKIH KORISNIKA PRORAČUNA JEDINICA LOKALNE I PODRUČNE (REGIONALNE) SAMOUPRAVE TE O NAČINU VOĐENJA REGISTRA PRORAČUNSKIH I IZVANPRORAČUNSKIH KORISNIKA

Članak 1.

U Pravilniku o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja Registra proračunskih i izvanproračunskih korisnika (»Narodne novine«, broj 128/09.) u članku 2. stavku 1. točka 2. mijenja se i glasi:

»2. izvanproračunski korisnici državnog proračuna i izvanproračunski korisnici proračuna jedinica lokalne i područne (regionalne) samouprave su izvanproračunski fondovi, trgovačka društva i druge pravne osobe u kojima država, odnosno jedinica lokalne i područne (regionalne) samouprave ima odlučujući utjecaj na upravljanje, i to na izradu financijskih planova, upravljanje novčanim sredstvima, zaduživanje i davanje jamstava, računovodstvo, izradu i podnošenje izvještaja i provedbu proračunskog nadzora, a koji se, s obzirom na izvore financiranja, uključuju u opći proračun odnosno koji se sukladno pravilima statističke metodologije Europske unije (ESA 2010, propisana Uredbom (EU) 549/2013 Europskog parlamenta i Vijeća) razvrstavaju u sektor opće države, a nisu proračunski korisnici.«

Članak 2.

U članku 5. dodaje se stavak 2. koji glasi:

»Izvanproračunski korisnici koji ne ispunjavaju uvjete iz stavka 1. ovoga članka vode se u popisu sektora s.13 Ukupna država sektorske klasifikacije institucionalnih jedinica prema ESA 2010 metodologiji za razvrstavanje institucionalnih jedinica u sektore i podsektore i ne upisuju se u Registar proračunskih i izvanproračunskih korisnika.«

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/19-01/3
 Urbroj: 513-05-03-19-1
 Zagreb, 21. veljače 2019.

Ministar financija
 dr. sc. Zdravko Marić, v. r.
### NN 24/2019 (11.3.2019.), Odluka o promjeni granice pomorskog dobra radi građenja, rekonstrukcije i održavanja državne ceste DC100, dionica Osor - Nerezine

VLADA REPUBLIKE HRVATSKE

483

Na temelju članka 43. stavka 1. Zakona o cestama (»Narodne novine«, br. 84/11, 22/13, 54/13, 148/13 i 92/14), Vlada Republike Hrvatske je na sjednici održanoj 8. ožujka 2019. godine donijela

ODLUKU

O PROMJENI GRANICE POMORSKOG DOBRA RADI GRAĐENJA, REKONSTRUKCIJE I ODRŽAVANJA DRŽAVNE CESTE DC100, DIONICA OSOR – NEREZINE

I.

Radi građenja, rekonstrukcije i održavanja državne ceste DC100, dionica Osor – Nerezine, sukladno Lokacijskoj dozvoli, koju je izdala Primorsko-goranska županija, Upravni odjel za prostorno uređenje, graditeljstvo i zaštitu okoliša, Ispostava u Malom Lošinju, klase: UP/I-350-05/14-03/18, urbroja: 2170/1-03-05/1-15-11, od 31. srpnja 2015. godine, a koja je produžena Rješenjem Primorsko-goranske županije, Upravnog odjela za prostorno uređenje, graditeljstvo i zaštitu okoliša, Ispostave u Malom Lošinju, klase: UP/I-350-05/17-05/3, urbroja: 2170/01-03-05/4-17-2, od 29. kolovoza 2017. godine, izuzimaju se iz područja pomorskog dobra sljedeće nekretnine:

K.O. NEREZINE

– dio k.č.br. 866/2 – pašnjak od 1.413 m2, pod novom oznakom sukladno parcelacijskom elaboratu k.č.br. 866/8 – pašnjak od 255 m2, upisana u zk.ul.br. 2449, kao pomorsko dobro

– dio k.č.br. 3498 – zgrada, trafostanica, benzinska stanica, obala od 4.782 m2, pod novom oznakom sukladno parcelacijskom elaboratu k.č.br. 3498/2 – neplodno zemljište od 571 m2, upisana u zk.ul.br. 2458, kao pomorsko dobro.

II.

Nekretnine iz točke I. ove Odluke brišu se u zemljišnim knjigama kao opće dobro (pomorsko dobro) radi građenja, rekonstrukcije i održavanja državne ceste i upisuju u zemljišne knjige kao javno dobro u općoj uporabi u vlasništvu Republike Hrvatske.

Upis u zemljišne knjige sukladno članku 43. stavku 5. Zakona o cestama, provest će nadležno općinsko državno odvjetništvo.

III.

Nekretnine iz točke I. ove Odluke koje su izuzete iz pomorskog dobra preuzima na upravljanje društvo Hrvatske ceste d.o.o., radi građenja, rekonstrukcije i održavanja državne ceste DC100, dionica Osor – Nerezine.

Ovlašćuje se društvo Hrvatske ceste d.o.o. da, u ime Republike Hrvatske, na nekretninama iz stavka 1. ove točke, radi građenja, rekonstrukcije i održavanja državne ceste DC100, dionica Osor – Nerezine, izvrši uklanjanje svih objekata koji se nalaze na tim nekretninama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/73

Urbroj: 50301-27/25-19-2

Zagreb, 8. ožujka 2019.

Predsjednik
 mr. sc. Andrej Plenković, v. r.
### NN 24/2019 (11.3.2019.), Odluka o izmjeni Odluke o koncesiji pomorskog dobra u svrhu gospodarskog korištenja luke posebne namjene – luke nautičkog turizma Hramina

VLADA REPUBLIKE HRVATSKE

486

Na temelju članka 20. stavka 8. i članka 80. stavka 4. točke 2. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), a u vezi s člankom 36. stavkom 1. Zakona o koncesijama (»Narodne novine«, broj 69/17), Vlada Republike Hrvatske je na sjednici održanoj 8. ožujka 2019. godine donijela

ODLUKU

O IZMJENI ODLUKE O KONCESIJI POMORSKOG DOBRA U SVRHU GOSPODARSKOG KORIŠTENJA LUKE POSEBNE NAMJENE – LUKE NAUTIČKOG TURIZMA HRAMINA

I.

U Odluci o koncesiji pomorskog dobra u svrhu gospodarskog korištenja luke posebne namjene – luke nautičkog turizma Hramina (»Narodne novine«, br. 18/99, 129/02, 68/03 i 64/16), u točki II. stavku 1. Odluke o izmjeni Odluke o koncesiji pomorskog dobra u svrhu gospodarskog korištenja luke posebne namjene – luke nautičkog turizma Hramina (»Narodne novine«, broj 64/16), broj: »36« zamjenjuje se brojem: »72«.

U stavku 2. broj: »36« zamjenjuje se brojem: »72«.

II.

Zadužuje se Ovlaštenik koncesije dostaviti Ministarstvu mora, prometa i infrastrukture produženje garancije banke radi dobrog izvršenja posla s rokom važenja do 4. veljače 2023. godine.

III.

Ako Ovlaštenik koncesije ne dostavi produženje garancije banke radi dobrog izvršenja posla iz točke II. ove Odluke, neće se zaključiti dodatak br. 4 Ugovoru o koncesiji iz točke IV. ove Odluke, gubi sva prava stečena Ugovorom o koncesiji, te će se naplatiti garancija banke radi dobrog izvršenja posla.

IV.

Na temelju ove Odluke ovlašćuje se ministar mora, prometa i infrastrukture da sklopi dodatak br. 4 Ugovoru o koncesiji u roku od 90 dana od dana objave ove Odluke u »Narodnim novinama«.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/71

Urbroj: 50301-27/20-19-2

Zagreb, 8. ožujka 2019.

Predsjednik
 mr. sc. Andrej Plenković, v. r.
### NN 24/2019 (11.3.2019.), Odluka o davanju suglasnosti na odluke Skupštine Istarske županije o izmjeni i dopuni Odluke o osnivanju Lučke uprave Poreč

VLADA REPUBLIKE HRVATSKE

485

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), Vlada Republike Hrvatske je na sjednici održanoj 8. ožujka 2019. godine donijela

ODLUKU

O DAVANJU SUGLASNOSTI NA ODLUKE SKUPŠTINE ISTARSKE ŽUPANIJE O IZMJENI I DOPUNI ODLUKE O OSNIVANJU LUČKE UPRAVE POREČ

I.

Daje se suglasnost na:

1. Odluku o dopuni Odluke o osnivanju Lučke uprave Poreč, klase: 342-01/18-01/14, urbroja: 2163/1-01/4-18-03, koju je donijela Skupština Istarske županije na sjednici održanoj 7. svibnja 2018. godine, a koja se odnosi na utvrđivanje obuhvata lučkog područja luke Santa Marina

2. Odluku o izmjeni Odluke o osnivanju Lučke uprave Poreč, klase: 342-01/18-01/14, urbroja: 2163/1-01/4-18-07, koju je donijela Skupština Istarske županije na sjednici održanoj 9. srpnja 2018. godine, a koja se odnosi na smanjivanje obuhvata lučkog područja luke Poreč.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/72

Urbroj: 50301-27/20-19-2

Zagreb, 8. ožujka 2019.

Predsjednik
 mr. sc. Andrej Plenković, v. r.
### NN 24/2019 (11.3.2019.), Odluka o obuhvatu i razvrstavanju jedinica lokalne samouprave koje stječu status brdsko-planinskog područja

VLADA REPUBLIKE HRVATSKE

484

Na temelju članka 7. stavka 9. Zakona o brdsko-planinskim područjima (»Narodne novine«, broj 118/18), Vlada Republike Hrvatske je na sjednici održanoj 8. ožujka 2019. godine donijela

ODLUKU

O OBUHVATU I RAZVRSTAVANJU JEDINICA LOKALNE SAMOUPRAVE KOJE STJEČU STATUS BRDSKO-PLANINSKOG PODRUČJA

I.

Ovom Odlukom utvrđuje se obuhvat i razvrstavaju se jedinice lokalne samouprave koje stječu status brdsko-planinskog područja.

II.

Jedinice lokalne samouprave koje ostvaruju status brdsko-planinskog područja razvrstavaju se u:

– I. skupinu koju čine jedinice lokalne samouprave sa statusom potpomognutog područja: Vrhovine, Mrkopalj, Lanišće, Skrad, Saborsko, Lokvičići, Udbina, Civljane, Gračac, Kijevo, Brod Moravice, Donji Lapac, Žumberak, Zagvozd, Brinje, Vrlika, Perušić, Otočac, Vrbovsko, Lovinac, Plaški, Hrvace, Ružić, Muć, Otok, Josipdol, Runovići, Knin, Podbablje, Vrgorac, Lobor, Lećevica, Dicmo, Brestovac, Trilj, Lovreć, Cernik, Sirač, Cista Provo, Proložac, Biskupija, Kalnik, Ervenik, Pakrac, Prgomet, Velika, Budinšćina, Kaptol, Lepoglava, Šestanovac, Bednja

– II. skupinu koju čine jedinice lokalne samouprave koje se prema vrijednosti indeksa razvijenosti nalaze u trećoj i četvrtoj četvrtini iznadprosječno rangiranih jedinica lokalne samouprave: Ravna Gora, Čabar, Lokve, Fužine, Delnice, Plitvička Jezera, Karlobag, Senj, Klana, Ogulin, Vinodolska Općina, Lupoglav, Starigrad, Novi Golubovec, Gospić, Jesenje, Rakovica, Đurmanec, Cerovlje, Oprtalj, Sinj, Klis, Ljubešćica, Radoboj, Dubrovačko Primorje, Hum na Sutli

– III. skupinu koju čine jedinice lokalne samouprave koje se prema vrijednosti indeksa razvijenosti nalaze u prvoj i drugoj četvrtini iznadprosječno rangiranih jedinica lokalne samouprave: Jelenje, Čavle, Novi Vinodolski, Matulji, Dugopolje, Jasenice, Samobor, Stubičke Toplice.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/19-04/74

Urbroj: 50301-25/06-19-2

Zagreb, 8. ožujka 2019.

Predsjednik
 mr. sc. Andrej Plenković, v. r.
### NN 25/2019 (13.3.2019.), Prosječna mjesečna isplaćena neto plaća i bruto plaća po zaposlenome u pravnim osobama Republike Hrvatske za 2018.

Državni zavod za statistiku

508

Državni zavod za statistiku objavljuje

PROSJEČNU MJESEČNU ISPLAĆENU NETO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2018.

Prosječna mjesečna isplaćena neto plaća po zaposlenome u pravnim osobama Republike Hrvatske za 2018. iznosila je 6242 kune.

PROSJEČNU MJESEČNU BRUTO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2018.

Prosječna mjesečna bruto plaća po zaposlenome u pravnim osobama Republike Hrvatske za 2018. iznosila je 8448 kuna.

Klasa: 953-03/19-01/4

Urbroj: 555-08-06-19-1

Zagreb, 28. veljače 2019.

Ravnatelj
 Marko Krištof, v. r.
### NN 25/2019 (13.3.2019.), Izmjena Metodologije utvrđivanja cijene nestandardnih usluga za transport plina, distribuciju plina, skladištenje plina, prihvat i otpremu ukapljenog prirodnog plina i javnu uslugu opskrbe plinom

HRVATSKA ENERGETSKA REGULATORNA AGENCIJA

500

Na temelju članka 11. stavka 1. točke 9. Zakona o regulaciji energetskih djelatnosti (»Narodne novine«, broj 120/12 i 68/18) i članka 94. stavka 3. Zakona o tržištu plina (»Narodne novine«, broj 18/18), Hrvatska energetska regulatorna agencija je na sjednici Upravnog vijeća održanoj 11. ožujka 2019. donijela

IZMJENU METODOLOGIJE

UTVRĐIVANJA CIJENE NESTANDARDNIH USLUGA ZA TRANSPORT PLINA, DISTRIBUCIJU PLINA, SKLADIŠTENJE PLINA, PRIHVAT I OTPREMU UKAPLJENOG PRIRODNOG PLINA I JAVNU USLUGU OPSKRBE PLINOM

Članak 1.

U Metodologiji utvrđivanja cijene nestandardnih usluga za transport plina, distribuciju plina, skladištenje plina, prihvat i otpremu ukapljenog prirodnog plina i javnu uslugu opskrbe plinom (»Narodne novine«, broj 48/18) (dalje: Metodologija), članak 17. mijenja se i glasi:

»Pružanje nestandardne usluge iz Priloga 2. točka 25. ove Metodologije vremenski je ograničeno na razdoblje do 1. siječnja 2020.«.

Članak 2.

Ova Izmjena Metodologije stupa na snagu 1. travnja 2019.

Klasa: 310-03/19-11/1

Urbroj: 371-04-19-11

Zagreb, 11. ožujka 2019.

Predsjednik
 Upravnog vijeća
 Tomislav Jureković, dipl. ing., v. r.
### NN 25/2019 (13.3.2019.), Odluka o iznosu tarifnih stavki za zajamčenu opskrbu električnom energijom

Hrvatska energetska regulatorna agencija

499

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na sjednici Upravnog vijeća održanoj 8. ožujka 2019. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 20/19), za energetski subjekt HEP ELEKTRA d.o.o., Ulica grada Vukovara 37, Zagreb, za razdoblje od 1. travnja 2019. do 30. lipnja 2019., iznose kako slijedi:

Tarifne stavke za prva dva mjeseca korištenja zajamčene opskrbe

|  |  |  |  |  |
| --- | --- | --- | --- | --- |
| Tarifni modeli | | Tarifne stavke za radnu energiju  [kn/kWh] | | |
| ENJT | ENVT | ENNT |
| Visoki napon | |  | 0,6887 | 0,4051 |
| Srednji napon | |  | 0,6694 | 0,3938 |
| Niski napon | Plavi | 0,6531 |  |  |
| Bijeli |  | 0,7499 | 0,4411 |
| Crveni |  | 0,6541 | 0,3848 |
| Žuti  (javna rasvjeta) | 0,5111 |  |  |

Tarifne stavke nakon dva mjeseca korištenja zajamčene opskrbe

|  |  |  |  |  |
| --- | --- | --- | --- | --- |
| Tarifni modeli | | Tarifne stavke za radnu energiju  [kn/kWh] | | |
| ENJT | ENVT | ENNT |
| Visoki napon | |  | 0,7824 | 0,4602 |
| Srednji napon | |  | 0,7605 | 0,4473 |
| Niski napon | Plavi | 0,7419 |  |  |
| Bijeli |  | 0,8519 | 0,5011 |
| Crveni |  | 0,7431 | 0,4371 |
| Žuti  (javna rasvjeta) | 0,5807 |  |  |

II.

Ova Odluka objavit će se u »Narodnim novinama«, a stupa na snagu 1. travnja 2019.

Klasa: 310-03/19-28/3

Urbroj: 371-06-19-7

Zagreb, 8. ožujka 2019.

Predsjednik
 Upravnog vijeća
 Tomislav Jureković, dipl. ing., v. r.
### NN 25/2019 (13.3.2019.), Ispravak Poslovnika Državnoodvjetničkog vijeća

DRŽAVNOODVJETNIČKO VIJEĆE

512

Nakon izvršenog pregleda teksta utvrđena je pogreška u Poslovniku Državnoodvjetničkog vijeća objavljenog u »Narodnim novinama«, broj 16/2019 od 15. veljače 2019. godine, te se daje

ISPRAVAK

POSLOVNIKA DRŽAVNOODVJETNIČKOG VIJEĆA

U članku 8. stavku 1. Poslovnika Državnoodvjetničkog vijeća riječi: »iz članka 1.« zamjenjuju se riječima »iz članka 7.«, a u članku 8. stavku 2. Poslovnika Državnoodvjetničkog vijeća riječi »iz članka 1. stavka 2. točke 5.« zamjenjuju riječima »iz članka 7. stavka 2.«.

Broj: DOV-171/2018

Zagreb, 26. veljače 2019.

Predsjednik
 Državnoodvjetničkog vijeća
 Darko Klier, v. r.
### NN 25/2019 (13.3.2019.), Odluka o izmjeni Odluke o osnivanju Povjerenstva za upravljanje sigurnošću u zračnom prometu

Vlada Republike Hrvatske

495

Na temelju članaka 58. i 141. Zakona o zračnom prometu (»Narodne novine«, br. 69/09, 84/11, 54/13, 127/13 i 92/14) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 8. ožujka 2019. godine donijela

ODLUKU

O IZMJENI ODLUKE O OSNIVANJU POVJERENSTVA ZA UPRAVLJANJE SIGURNOŠĆU U ZRAČNOM PROMETU

I.

U Odluci o osnivanju Povjerenstva za upravljanje sigurnošću u zračnom prometu (»Narodne novine«, broj 129/17), u točki II. podstavci 2., 3. i 4., mijenjaju se i glase:

» – pukovnik Mario Počinok, Ministarstvo obrane

– Davor Spevec, Ministarstvo unutarnjih poslova

– Marin Puh, vršitelj dužnosti direktora Hrvatske agencije za civilno zrakoplovstvo«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/81
 Urbroj: 50301-15/07-19-02
 Zagreb, 8. ožujka 2019.

Predsjednik
 mr. sc. Andrej Plenković, v. r.
### NN 26/2019 (15.3.2019.), Naredba o izmjenama i dopunama Naredbe o mjerama zaštite životinja od zaraznih i nametničkih bolesti i njihovom financiranju u 2019. godini

MINISTARSTVO POLJOPRIVREDE

532

Na temelju članka 17. stavka 1. Zakona o veterinarstvu (»Narodne novine«, br. 82/13, 148/13 i 115/18) ministar poljoprivrede donosi

NAREDBU

O IZMJENAMA I DOPUNAMA NAREDBE O MJERAMA ZAŠTITE ŽIVOTINJA OD ZARAZNIH I NAMETNIČKIH BOLESTI I NJIHOVOM FINANCIRANJU U 2019. GODINI

I.

U Naredbi o mjerama zaštite životinja od zaraznih i nametničkih bolesti i njihovom financiranju u 2019. godini (»Narodne novine«, br. 5/19) u dijelu II., članku 4., stavak 1. mijenja se i glasi:

»Goveda i ovce starije od tri mjeseca moraju biti cijepljeni protiv virusa bolesti plavog jezika serotipa 4 na čitavom području Republike Hrvatske.«

II.

U dijelu VIII., članku 24. dodaje se stavak 7. koji glasi:

»Troškovi provođenja mjera iz stavka 3. i 5. ovoga članka podmiruju se iz državnog proračuna.«

III.

Ova Naredba stupa na snagu prvoga dana od dana objave u »Narodnim novinama«.

Klasa: 011-02/19-01/13

Urbroj: 525-10/0246-19-1

Zagreb, 4. ožujka 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 26/2019 (15.3.2019.), Ispravak Pravilnika o Upisniku privatnih šumoposjednika

MINISTARSTVO POLJOPRIVREDE

547

Nakon usporedbe s izvornim tekstom utvrđene su pogreške u Pravilniku o Upisniku privatnih šumoposjednika, koji je objavljen u »Narodnim novinama«, broj 20 od 27. veljače 2019. godine, te se daje

ISPRAVAK

PRAVILNIKA O UPISNIKU PRIVATNIH ŠUMOPOSJEDNIKA

U Pravilniku o Upisniku privatnih šumoposjednika (»Narodne novine«, broj 20/19), u preambuli propisa umjesto riječi: »Na temelju članka 15. stavka 7. Zakona o šumama (»Narodne novine«, broj 68/18), ministar poljoprivrede donosi« treba stajati: »Na temelju članka 15. stavka 7. Zakona o šumama (»Narodne novine«, broj 68/18 i 115/18), ministar poljoprivrede donosi«.

U članku 14. umjesto riječi: »Stupanjem na snagu ovoga Pravilnika prestaje važiti Pravilnik o upisniku šumoposjednika (»Narodne novine« br. 137/14 i 57/17).« treba stajati: »Ovaj Pravilnik stupa na snagu osmoga dana od dana objave u »Narodnim novinama«.

Klasa: 321-01/18-01/160
 Urbroj: 525-11/1067-19-10
 Zagreb, 4. ožujka 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 26/2019 (15.3.2019.), Odluka o Popisu izvornih i ugroženih pasmina domaćih životinja

MINISTARSTVO POLJOPRIVREDE

531

Na temelju članka 12. stavka 10. Zakona o uzgoju domaćih životinja (»Narodne novine«, broj 115/2018) ministar poljoprivrede donosi

ODLUKU

O POPISU IZVORNIH I UGROŽENIH PASMINA DOMAĆIH ŽIVOTINJA

I.

Ovom Odlukom donosi se Popis izvornih i ugroženih pasmina domaćih životinja u Republici Hrvatskoj.

II.

Izvorne pasmine domaćih životinja sukladno članku 12. stavku 1. Zakona o uzgoju domaćih životinja (»Narodne novine«, broj 115/2018) su:

1. Goveda pasmine:

1.1. Slavonsko srijemski podolac

1.2. Istarsko govedo

1.3. Buša

2. Konji pasmine:

2.1. Lipicanac

2.2. Hrvatski posavac

2.3. Međimurski konj

2.4. Hrvatski hladnokrvnjak

3. Magarci pasmine:

3.1. Istarski magarac

3.2. Primorsko-dinarski magarac

3.3. Sjeverno-jadranski magarac

4. Ovce pasmine:

4.1. Cigaja

4.2. Creska ovca

4.3. Dalmatinska pramenka

4.4. Dubrovačka ruda

4.5. Istarska ovca

4.6. Krčka ovca

4.7. Lička pramenka

4.8. Paška ovca

4.9. Rapska ovca

5. Koze pasmine:

5.1. Hrvatska šarena koza

5.2. Hrvatska bijela koza

5.3. Istarska koza

6. Svinje pasmine:

6.1. Crna slavonska

6.2. Turopoljska

6.3. Banijska šara

7. Perad vrste:

7.1. Purani pasmine:

7.1.1. Zagorski puran

7.2. Kokoši pasmine:

7.1.2. Kokoš hrvatica

8. Pčele pasmine:

8.1. Siva pčela.

III.

Status ugroženosti izvornih pasmina iz točke II. ove Odluke utvrđuje se na temelju članka 7. točke 3. Delegirane uredbe Komisije (EU) br. 807/2014 оd 11. ožujka 2014. o dopuni Uredbe (EU) br. 1305/2013 Europskog parlamenta i Vijeća o potpori ruralnom razvoju iz Europskog poljoprivrednog fonda za ruralni razvoj (EPFRR) i uvođenju prijelaznih odredbi i točke 6.4.2.3. Nacionalnog programa očuvanja izvornih i zaštićenih pasmina domaćih životinja u Republici Hrvatskoj, a objavljuje se u okviru Izvješća o stanju izvornih i ugroženih pasmina domaćih životinja u Republici Hrvatskoj.

IV.

Ova Odluka stupa na snagu danom donošenja.

V.

Stupanjem na snagu ove Odluke prestaje važiti Popis izvornih i zaštićenih pasmina i sojeva domaćih životinja te njihov potrebni broj (»Narodne novine«, br. 127/98., 73/03., 39/06., 126/07., 70/09. i 80/13.).

Klasa: 320-08/19-01/13

Urbroj: 525-07/1372-19-1

Zagreb, 25. veljače 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 26/2019 (15.3.2019.), Indeks proizvođačkih cijena industrijskih proizvoda na domaćem tržištu u veljači 2019.

Državni zavod za statistiku

545

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U
 VELJAČI 2019.

Indeks proizvođačkih cijena industrijskih proizvoda na domaćem tržištu u veljači 2019. u odnosu na siječanj 2019. iznosi 100,5.

Klasa: 954-02/19-01/01
 Urbroj: 555-06-03-19-06
 Zagreb, 12. ožujka 2019.

Ravnatelj
 Marko Krištof, v. r.
### NN 26/2019 (15.3.2019.), Odluka o opozivu izvanrednog i opunomoćenog veleposlanika Republike Hrvatske u Bosni i Hercegovini, sa sjedištem u Sarajevu

PREDSJEDNICA REPUBLIKE HRVATSKE

513

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine«, broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/19-02/01, urbroj: 50301-15/07-19-08 od 28. veljače 2019., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. IVAN DEL VECHIO opoziva se dužnosti izvanrednog i opunomoćenog veleposlanika Republike Hrvatske u Bosni i Hercegovini, sa sjedištem u Sarajevu.

Ova Odluka stupa na snagu 8. ožujka 2019. godine.

Klasa: 018-07/19-02/04
 Urbroj: 71-06-01/1-19-2
 Zagreb, 5. ožujka 2019.

Predsjednica
 Republike Hrvatske
 Kolinda Grabar-Kitarović, v. r.
### NN 26/2019 (15.3.2019.), Odluka o postavljanju izvanrednog i opunomoćenog veleposlanika Republike Hrvatske u Kraljevini Bahreinu, sa sjedištem u Kuvajtu

PREDSJEDNICA REPUBLIKE HRVATSKE

514

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/18-01/42, urbroj: 50301-15/07-19-08 od 1. ožujka 2019., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. AMIR MUHAREMI, izvanredni i opunomoćeni veleposlanik Republike Hrvatske u Državi Kuvajtu, sa sjedištem u Kuvajtu, postavlja se i za izvanrednog i opunomoćenog veleposlanika Republike Hrvatske u Kraljevini Bahreinu, sa sjedištem u Kuvajtu.

Ova Odluka stupa na snagu danom donošenja.

Klasa: 018-07/19-02/05
 Urbroj: 71-06-01/1-19-2
 Zagreb, 6. ožujka 2019.

Predsjednica
 Republike Hrvatske
 Kolinda Grabar-Kitarović, v. r.
### NN 26/2019 (15.3.2019.), Rješenje o razrješenju članova Upravnog vijeća Centra za regionalne aktivnosti Programa prioritetnih akcija

Vlada Republike Hrvatske

515

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 14. stavka 2. Statuta Centra za regionalne aktivnosti Programa prioritetnih akcija (»Narodne novine«, broj 103/15), Vlada Republike Hrvatske je na sjednici održanoj 8. ožujka 2019. godine donijela

RJEŠENJE

O RAZRJEŠENJU ČLANOVA UPRAVNOG VIJEĆA CENTRA ZA REGIONALNE AKTIVNOSTI PROGRAMA PRIORITETNIH AKCIJA

Razrješuju se dužnosti članovi Upravnog vijeća Centra za regionalne aktivnosti Programa prioritetnih akcija, radi isteka mandata:

– dr. sc. MARIO ŠILJEG

– DAMIR ŽUPAN

– RUŽICA BATINIĆ-SANTRO

– prof. dr. sc. ALEN SOLDO

– NEVEN STIPICA.

Klasa: 080-02/19-02/23
 Urbroj: 50301-15/07-19-02
 Zagreb, 8. ožujka 2019.

Predsjednik
 mr. sc. Andrej Plenković, v. r.
### NN 26/2019 (15.3.2019.), Rješenje o imenovanju članova Upravnog vijeća Centra za regionalne aktivnosti Programa prioritetnih akcija

VLADA REPUBLIKE HRVATSKE

516

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 14. stavka 2. Statuta Centra za regionalne aktivnosti Programa prioritetnih akcija (»Narodne novine«, broj 103/15), Vlada Republike Hrvatske je na sjednici održanoj 8. ožujka 2019. godine donijela

RJEŠENJE

O IMENOVANJU ČLANOVA UPRAVNOG VIJEĆA CENTRA ZA REGIONALNE AKTIVNOSTI PROGRAMA PRIORITETNIH AKCIJA

Za članove Upravnog vijeća Centra za regionalne aktivnosti Programa prioritetnih akcija, imenuju se:

– dr. sc. MARIO ŠILJEG

– DAMIR ŽUPAN

– BRANKA MIMICA

– prof. dr. sc. LEANDRA VRANJEŠ MARKIĆ

– DINA ŠILOVIĆ.

Klasa: 080-02/19-01/31
 Urbroj: 50301-15/07-19-02
 Zagreb, 8. ožujka 2019.

Predsjednik
 mr. sc. Andrej Plenković, v. r.
### NN 26/2019 (15.3.2019.), Rješenje o razrješenju predsjedavajućeg i dijela članova Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

517

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 8. stavka 3. Zakona o Obalnoj straži Republike Hrvatske (»Narodne novine«, broj 109/07) i članka 2. stavka 1. Uredbe o organizaciji i načinu rada Središnje koordinacije, Stručnog tijela i područnih jedinica koordinacije tijela nadležnih za nadzor i zaštitu prava i interesa Republike Hrvatske na moru (»Narodne novine«, broj 77/08), Vlada Republike Hrvatske je na sjednici održanoj 8. ožujka 2019. godine donijela

RJEŠENJE

O RAZRJEŠENJU PREDSJEDAVAJUĆEG I DIJELA ČLANOVA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

1. Razrješuje se OLEG BUTKOVIĆ, ministar mora, pometa i infrastrukture, dužnosti predsjedavajućeg Središnje koordinacije za nadzor i zaštitu prava i interesa Republike Hrvatske na moru.

2. Razrješuju se dužnosti članovi Središnje koordinacije za nadzor i zaštitu prava i interesa Republike Hrvatske na moru:

– mr. sc. MAJA MARKOVČIĆ KOSTELAC

– dr. sc. DRAGAN LOZANČIĆ.

Klasa: 080-02/19-02/18
 Urbroj: 50301-15/07-19-02
 Zagreb, 8. ožujka 2019.

Predsjednik
 mr. sc. Andrej Plenković, v. r.
### NN 26/2019 (15.3.2019.), Rješenje o imenovanju predsjedavajućeg i člana Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

518

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 8. stavka 3. Zakona o Obalnoj straži Republike Hrvatske (»Narodne novine«, broj 109/07) i članka 2. stavka 1. Uredbe o organizaciji i načinu rada Središnje koordinacije, Stručnog tijela i područnih jedinica koordinacije tijela nadležnih za nadzor i zaštitu prava i interesa Republike Hrvatske na moru (»Narodne novine«, broj 77/08), Vlada Republike Hrvatske je na sjednici održanoj 8. ožujka 2019. godine donijela

RJEŠENJE

O IMENOVANJU PREDSJEDAVAJUĆEG I ČLANA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

1. Imenuje se dr. sc. DAVOR BOŽINOVIĆ, ministar unutarnjih poslova, predsjedavajućim Središnje koordinacije za nadzor i zaštitu prava i interesa Republike Hrvatske na moru, po položaju.

2. Imenuje se SINIŠA ORLIĆ članom Središnje koordinacije za nadzor i zaštitu prava i interesa Republike Hrvatske na moru, kao predstavnik ministarstva nadležnog za pomorstvo.

Klasa: 080-02/19-01/23
 Urbroj: 50301-15/07-19-02
 Zagreb, 8. ožujka 2019.

Predsjednik
 mr. sc. Andrej Plenković, v. r.
### NN 26/2019 (15.3.2019.), Rješenje o razrješenju dijela članova i zamjenika članova Stručnog tijela Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

519

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 5. Uredbe o organizaciji i načinu rada Središnje koordinacije, Stručnog tijela i područnih jedinica koordinacije tijela nadležnih za nadzor i zaštitu prava i interesa Republike Hrvatske na moru (»Narodne novine«, broj 77/08), Vlada Republike Hrvatske je na sjednici održanoj 8. ožujka 2019. godine donijela

RJEŠENJE

O RAZRJEŠENJU DIJELA ČLANOVA I ZAMJENIKA ČLANOVA STRUČNOG TIJELA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

1. Razrješuju se dužnosti članovi Stručnog tijela Središnje koordinacije za nadzor i zaštitu prava i interesa Republike Hrvatske na moru:

– kapetan DAVOR VIDAN

– SRĐAN KUŠĆEVIĆ.

2. Razrješuju se dužnosti zamjenici članova Stručnog tijela Središnje koordinacije za nadzor i zaštitu prava i interesa Republike Hrvatske na moru:

– LEON RAŠIĆ

– ŽELJKO ŠERAVIĆ.

Klasa: 080-02/19-02/19
 Urbroj: 50301-15/07-19-02
 Zagreb, 8. ožujka 2019.

Predsjednik
 mr. sc. Andrej Plenković, v. r.
### NN 26/2019 (15.3.2019.), Rješenje o imenovanju člana i zamjenika člana Stručnog tijela Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

520

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 5. Uredbe o organizaciji i načinu rada Središnje koordinacije, Stručnog tijela i područnih jedinica koordinacije tijela nadležnih za nadzor i zaštitu prava i interesa Republike Hrvatske na moru (»Narodne novine«, broj 77/08), Vlada Republike Hrvatske je na sjednici održanoj 8. ožujka 2019. godine donijela

RJEŠENJE

O IMENOVANJU ČLANA I ZAMJENIKA ČLANA STRUČNOG TIJELA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

1. Imenuje se kapetan ŽELJKO KUŠTERA članom Stručnog tijela Središnje koordinacije za nadzor i zaštitu prava i interesa Republike Hrvatske na moru, kao predstavnik ministarstva nadležnog za pomorstvo.

2. Imenuje se JOZO LJUBIČIĆ zamjenikom člana Stručnog tijela Središnje koordinacije za nadzor i zaštitu prava i interesa Republike Hrvatske na moru, kao predstavnik ministarstva nadležnog za vanjske poslove.

Klasa: 080-02/19-01/24
 Urbroj: 50301-15/07-19-02
 Zagreb, 8. ožujka 2019.

Predsjednik
 mr. sc. Andrej Plenković, v. r.
### NN 26/2019 (15.3.2019.), Rješenje o razrješenju predstavnika Republike Hrvatske u Upravnom odboru Razvojne banke Vijeća Europe

VLADA REPUBLIKE HRVATSKE

521

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 8. ožujka 2019. godine donijela

RJEŠENJE

O RAZRJEŠENJU PREDSTAVNIKA REPUBLIKE HRVATSKE U UPRAVNOM ODBORU RAZVOJNE BANKE VIJEĆA EUROPE

Razrješuje se MIROSLAV PAPA dužnosti predstavnika Republike Hrvatske u Upravnom odboru Razvojne banke Vijeća Europe.

Klasa: 080-02/19-02/22
 Urbroj: 50301-15/07-19-02
 Zagreb, 8. ožujka 2019.

Predsjednik
 mr. sc. Andrej Plenković, v. r.
### NN 26/2019 (15.3.2019.), Rješenje o razrješenju ravnatelja Hrvatske akreditacijske agencije

VLADA REPUBLIKE HRVATSKE

523

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 7. stavka 1. Uredbe o osnivanju Hrvatske akreditacijske agencije (»Narodne novine«, br. 158/04, 44/05 i 30/10), Vlada Republike Hrvatske je na sjednici održanoj 8. ožujka 2019. godine donijela

RJEŠENJE

O RAZRJEŠENJU RAVNATELJA HRVATSKE AKREDITACIJSKE AGENCIJE

Razrješuje se TIHOMIR BABIĆ dužnosti ravnatelja Hrvatske akreditacijske agencije, s danom 4. ožujka 2019. godine, radi isteka mandata.

Klasa: 080-02/19-02/24
 Urbroj: 50301-15/07-19-02
 Zagreb, 8. ožujka 2019.

Predsjednik
 mr. sc. Andrej Plenković, v. r.
### NN 26/2019 (15.3.2019.), Rješenje o imenovanju vršitelja dužnosti ravnatelja Hrvatske akreditacijske agencije

VLADA REPUBLIKE HRVATSKE

524

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 7. stavka 1. Uredbe o osnivanju Hrvatske akreditacijske agencije (»Narodne novine«, br. 158/04, 44/05 i 30/10), a u vezi s člankom 38. stavkom 2. i člankom 43. stavkom 2. Zakona o ustanovama (»Narodne novine«, br. 76/93, 29/97, 47/99 i 35/08), Vlada Republike Hrvatske je na sjednici održanoj 8. ožujka 2019. godine donijela

RJEŠENJE

O IMENOVANJU VRŠITELJA DUŽNOSTI RAVNATELJA HRVATSKE AKREDITACIJSKE AGENCIJE

Imenuje se TIHOMIR BABIĆ vršiteljem dužnosti ravnatelja Hrvatske akreditacijske agencije, s danom 5. ožujka 2019. godine, do imenovanja ravnatelja na temelju provedenog javnog natječaja, a najduže do godinu dana.

Klasa: 080-02/19-01/32
 Urbroj: 50301-15/07-19-02
 Zagreb, 8. ožujka 2019.

Predsjednik
 mr. sc. Andrej Plenković, v. r.
### NN 26/2019 (15.3.2019.), Rješenje o razrješenju predstavnika Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja

VLADA REPUBLIKE HRVATSKE

525

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi sa člankom 13. stavkom 2. Ugovora između Svete Stolice i Republike Hrvatske o gospodarskim pitanjima (»Narodne novine – Međunarodni ugovori«, broj 18/98), Vlada Republike Hrvatske je na sjednici održanoj 8. ožujka 2019. godine donijela

RJEŠENJE

O RAZRJEŠENJU PREDSTAVNIKA REPUBLIKE HRVATSKE U MJEŠOVITOM POVJERENSTVU REPUBLIKE HRVATSKE I KATOLIČKE CRKVE ZA RJEŠAVANJE GOSPODARSKIH PITANJA

Razrješuje se IGOR VIDRA dužnosti predstavnika Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja.

Klasa: 080-02/19-02/20
 Urbroj: 50301-15/07-19-02
 Zagreb, 8. ožujka 2019.

Predsjednik
 mr. sc. Andrej Plenković, v. r.
### NN 26/2019 (15.3.2019.), Rješenje o imenovanju predstavnika Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja

VLADA REPUBLIKE HRVATSKE

526

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi sa člankom 13. stavkom 2. Ugovora između Svete Stolice i Republike Hrvatske o gospodarskim pitanjima (»Narodne novine – Međunarodni ugovori«, broj 18/98), Vlada Republike Hrvatske je na sjednici održanoj 8. ožujka 2019. godine donijela

RJEŠENJE

O IMENOVANJU PREDSTAVNIKA REPUBLIKE HRVATSKE U MJEŠOVITOM POVJERENSTVU REPUBLIKE HRVATSKE I KATOLIČKE CRKVE ZA RJEŠAVANJE GOSPODARSKIH PITANJA

Imenuje se DALIBOR RUŽIĆ predstavnikom Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja.

Klasa: 080-02/19-01/25
 Urbroj: 50301-15/07-19-02
 Zagreb, 8. ožujka 2019.

Predsjednik
 mr. sc. Andrej Plenković, v. r.
### NN 26/2019 (15.3.2019.), Rješenje o imenovanju predstavnice Republike Hrvatske u Mješovitoj komisiji Republike Hrvatske i Katoličke crkve za rješavanje pravnih pitanja

VLADA REPUBLIKE HRVATSKE

528

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi sa člankom 18. stavkom 2. Ugovora između Svete Stolice i Republike Hrvatske o pravnim pitanjima (»Narodne novine – Međunarodni ugovori«, broj 3/97), Vlada Republike Hrvatske je na sjednici održanoj 8. ožujka 2019. godine donijela

RJEŠENJE

O IMENOVANJU PREDSTAVNICE REPUBLIKE HRVATSKE U MJEŠOVITOJ KOMISIJI REPUBLIKE HRVATSKE I KATOLIČKE CRKVE ZA RJEŠAVANJE PRAVNIH PITANJA

Imenuje se GORDANA VIDOVIĆ MESAREK predstavnicom Republike Hrvatske u Mješovitoj komisiji Republike Hrvatske i Katoličke crkve za rješavanje pravnih pitanja.

Klasa: 080-02/19-01/26
 Urbroj: 50301-15/07-19-02
 Zagreb, 8. ožujka 2019.

Predsjednik
 mr. sc. Andrej Plenković, v. r.
### NN 26/2019 (15.3.2019.), Rješenje o razrješenju predstavnika Republike Hrvatske u Mješovitoj komisiji Republike Hrvatske i Katoličke crkve za rješavanje pravnih pitanja

VLADA REPUBLIKE HRVATSKE

527

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi sa člankom 18. stavkom 2. Ugovora između Svete Stolice i Republike Hrvatske o pravnim pitanjima (»Narodne novine – Međunarodni ugovori«, broj 3/97), Vlada Republike Hrvatske je na sjednici održanoj 8. ožujka 2019. godine donijela

RJEŠENJE

O RAZRJEŠENJU PREDSTAVNIKA REPUBLIKE HRVATSKE U MJEŠOVITOJ KOMISIJI REPUBLIKE HRVATSKE I KATOLIČKE CRKVE ZA RJEŠAVANJE PRAVNIH PITANJA

Razrješuje se TOMA GALLI dužnosti predstavnika Republike Hrvatske u Mješovitoj komisiji Republike Hrvatske i Katoličke crkve za rješavanje pravnih pitanja.

Klasa: 080-02/19-02/21
 Urbroj: 50301-15/07-19-02
 Zagreb, 8. ožujka 2019.

Predsjednik
 mr. sc. Andrej Plenković, v. r.
### NN 26/2019 (15.3.2019.), Pravilnik o izmjenama Pravilnika o ocjenjivanju djelatnih vojnih osoba

Ministarstvo obrane

529

Na temelju članka 107. stavka 4. Zakona o službi u Oružanim snagama Republike Hrvatske (»Narodne novine«, br. 73/13, 75/15, 50/16 i 30/18), donosim

PRAVILNIK

O IZMJENAMA PRAVILNIKA O OCJENJIVANJU DJELATNIH VOJNIH OSOBA

Članak 1.

U Pravilniku o ocjenjivanju djelatnih vojnih osoba (»Narodne novine«, br. 114/14, 134/15 i 5/17) u članku 2. stavak 3. mijenja se i glasi:

»(3) Službena ocjena koristi se za odabir kandidata za promicanje, napredovanje u službi, izobrazbu, raspored i otpust iz službe.«

Članak 2.

Članak 8. briše se.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 023-03/19-04/2

Urbroj: 512-01-19-2

Zagreb, 11. ožujka 2019.

Potpredsjednik
 Vlade Republike Hrvatske
 i ministar obrane
 Damir Krstičević, v. r.